text: Kennir tú gleðina, tá tú kemur fram á eina vakra tinnu millum gráliga grótið í haganum? Ella spenningin, tá tú hyggur nærri og sært vakrar krystallar daga fram úr einum svørtum grótveggi?
text: #000000
text: Og hevur tú hug at deila tín áhuga fyri tinnum, krystallum og vøkrum dýrgripum úr føroysku náttúruni við vísindafólk á Jarðfeingi? So mást tú vera við í summar og senda inn myndir av steinum úr føroysku náttúruni til Jarðfeingi.
text: #000001
text: Kanska hevur tú tinnur og grót til pynt á hillini ella í kjallaranum? Tak myndir av teimum og send til Jarðfeingi.
text: #000002
text: Vit gleða okkum til at síggja so nógvar myndir sum gjørligt.
text: #000003
text: Vit samla myndirnar á Facebook og Instagram og velja út (saman við tær) nakrar myndir til nýggju bókina Føroysk mineral og grótsløg. Bókin er í gerð og verður prentað í 2021.
text: #000004
text: Áhugaverdasta myndin fær virðisløn upp á 5.000 kr.
text: #000005
text: Myndir úr náttúruni / Takk fyri at tú bert tók myndina og ikki jarðfrøðina heim við
text: #000006
text: Farið væl um náttúruna. Tað er als ikki neyðugt at taka tinnur og grót heim við at avmynda. Vit vilja nógv heldur síggja myndir av mineralum og gróti úti í náttúruni, har tey hoyra heima.
text: #000007
text: Vit sóknast eftir nærmyndum av tinnum, krystallum og áhugaverdum gróti. Ikki myndir av fjallasíðum, forbergi ella landslagi.
text: #000008
text: Fyri at tryggja vísindaliga virðið av myndunum mugu tær vera staðsettar, helst við GPS-koordinatum. Slíka funku hava flestu snildfonir og fototól í dag.
text: #000009
text: Hevur tú hillar ella kjallara við alskyns gróti og mineralum, sum eru samlað í Føroyum?
text: #000010
text: So ert tú vælkomin at senda inn myndir av hesum eisini. Lýs so væl sum til ber, hvar steinurin varð funnin.
text: #000011
text: Myndatakari varðveitir ognarrætt yvir innsendar myndir.
  Við at senda inn myndir góðtekur myndatakari fylgjandi:
  at Jarðfeingi velur út innsendar myndir og leggur tær á heimasíðu/facebook/instagram ella í øðrum sambandi
  at navn hjá myndatakara verður upplýst saman við myndini
  at Jarðfeingi velur út innsendar myndir til nýggju bókina Mineral og grótsløg í Føroyum. Jarðfeingi samskiftir nærri við myndatakara um hetta.
  Tann 1. oktober velur Jarðfeingi ta áhugaverdastu myndina millum tær, sum eru sendar inn.
text: #000012
text: at Jarðfeingi velur út innsendar myndir og leggur tær á heimasíðu/facebook/instagram ella í øðrum sambandi
  at navn hjá myndatakara verður upplýst saman við myndini
  at Jarðfeingi velur út innsendar myndir til nýggju bókina Mineral og grótsløg í Føroyum. Jarðfeingi samskiftir nærri við myndatakara um hetta.
text: #000013
text: Takk fyri at tú bert tók myndina og ikki jarðfrøðina heim við
text: #000014
text: 1: Tak eina mynd av minerali ella grótiTak nærmynd av tí, sum tú vilt vísa. Minst til at loyva staðseting á snildfonini ella fototólinum, áðrenn myndin verður tikin.
text: #000015
text: 2: Send okkum myndinaSend myndina við telduposti til mineral@jf.fo, ella umvegis Facebook ella Instagram.
text: #000016
text: 3: Myndin verður løgd á Facebook- og Instagramvangan hjá JarðfeingiVit leggja myndina út á Facebook og Instagramvangan hjá Jarðfeingi, og umframt navn á myndatakara viðmerkja vit, hvat mineral og grótslag sæst á myndini.
text: #000017
text: Alt vikusskiftið vóru grundvatnsroyndir samlaðar so at siga kring alt landið 😊👌🏻 frá norði á Viðareiði, suður til Sumbiar og vestur til Gásadals og alt har ímillum 😊💧 Hetta er partur av eini grundvatnsverkætlan og úrslitini vera almannakunngjørd um eitt ár 😊👌🏻......#jarðfeingi #jarðfrøði #FøroyaJarðfrøði #grundvatn #vatn #gransking #research #water #groundwater #geology #faroeislandsgeology #FaroeIslands #H2O #Grundvatnsverkætlan #groundwaterproject
text: #000018
text: So var enn ein framúr góð vísindavøka liguð 🤩👌🏻 Takk fyri í ár øll somul 😊 #vísindavøka2023 #vísindavøkan #jarðfrøði #vatnringrásin #grundvatn #erosión #vatn #yvirflatuvatn #jarðfeingi @gransking #gransking #geology #føroyajarðfrøði 😊
text: #000019
text: Brellbitar frá sera flottu samlingini hjá Ednu Einarsson 🤩 Komið og hyggið í Skótahúsinum í Hvalvík, hósdagin 21. sep. Kl. 17-20, fríggjadagin 22. sep. Kl 17-20 og leygardagin 23. sep. Kl 10-14 😊 Í kvøld (hóskvøld) kl 19.00 fortelur Edna um samlingina, í Skótahúsinum í Hvalvík 😊🤩PS fylg við í story hjá okkum (jardfeingi) teir næstu dagarnar og fá at vita hvussu hesi mineralini eita 👌🏻🤩
text: #000020
text: Jarðfeingi hevur fingið játtað 735.000 kr. í stuðli frá Granskingarráðnum til at gera grundvatns­goymslu­­kanningar komandi árið.Vatn – lívsins grundarsteinur – er millum heimsins mest virðismiklu tilfeingi. Umframt at vera brúkt sum drekkivatn er vatn ein stórspælari í heimshøpi í vinnum sum eitt nú landbúnaði. Her í Føroyum er feskvatn sera umráðandi í t.d. fiski- og alivinnuni. Harafturat kann vatn eisini brúkast sum orkukelda á ymsar hættir.Grundvatn er ein av størstu spælarunum í fesktvatnsringrásini, men hóast vaksandi vitan um hetta tilfeingið, verður tað einans brúkt í sera avmarkaðari nøgd í Føroyum í dag... Les meira í bio 😊👌🏻💧
text: #000021
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000022